钦定古今图书集成/理学汇编/经籍典/第140卷 > 《汉韩婴诗外传四》 > 《桑柔二》
## 钦定古今图书集成/理学汇编/经籍典/第140卷 > 《汉韩婴诗外传四》 > 《桑柔二》

魏文侯问李克曰：“吴之所以亡者何也？”李克对曰：“数
战而数胜。”文侯曰：“数胜，国之福也，其独亡何也？”李克
对曰：“数战则民疲，数胜则主骄，骄则恣，恣则极，上下
俱极，吴之亡犹晚矣。此夫差所以自丧于干遂。《诗》曰：
‘天降丧乱，灭我立王’。”